CELEX: 32013D0213
Language: sk
Date: 2013-04-29 00:00:00
Title: 2013/213/EÚ: Vykonávacie rozhodnutie Komisie z  29. apríla 2013 , ktorým sa mení rozhodnutie 2010/221/EÚ, pokiaľ ide o schválenie vnútroštátnych opatrení na zabránenie zavlečeniu herpetického vírusu ustríc 1 μνar (OsHV-1 μνar) do určitých oblastí Írska a Spojeného kráľovstva [oznámené pod číslom C(2013) 2381]  Text s významom pre EHP

1.5.2013   
            
            
               SK
            
            
               Úradný vestník Európskej únie
            
            
               L 120/16
            
         VYKONÁVACIE ROZHODNUTIE KOMISIE
   z 29. apríla 2013,
   ktorým sa mení rozhodnutie 2010/221/EÚ, pokiaľ ide o schválenie vnútroštátnych opatrení na zabránenie zavlečeniu herpetického vírusu ustríc 1 μνar (OsHV-1 μνar) do určitých oblastí Írska a Spojeného kráľovstva
   [oznámené pod číslom C(2013) 2381]
   (Text s významom pre EHP)
   (2013/213/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 43 ods. 2,
   keďže:
   
               (1)
            
            
               V rozhodnutí Komisie 2010/221/EÚ z 15. apríla 2010, ktorým sa schvaľujú vnútroštátne opatrenia na obmedzenie vplyvu určitých chorôb živočíchov akvakultúry a voľne žijúcich vodných živočíchov v súlade s článkom 43 smernice Rady 2006/88/ES (2), sa určitým členským štátom umožňuje uplatňovať obmedzenia na zásielky vodných živočíchov, ktoré sú uvádzané na trh alebo dovážané, a to s cieľom predchádzať zavlečeniu určitých chorôb na ich územie.
            
         
               (2)
            
            
               Členské štáty môžu tieto obmedzenia uplatňovať, ak preukážu, že sa na ich území alebo na určitých vymedzených častiach ich územia dané choroby nevyskytujú, alebo ak zavedú program eradikácie s cieľom tieto choroby odstrániť.
            
         
               (3)
            
            
               Obmedzenia týkajúce sa herpetického vírusu ustríc 1 μνar (OsHV-1 μνar) stanovené v rozhodnutí 2010/221/EÚ sa majú uplatňovať len do 30. apríla 2013. OsHV-1 μνar je novo nastupujúca choroba s mnohými nejasnosťami, pričom programy dohľadu schválené v uvedenom rozhodnutí ešte neboli plne zhodnotené. Obdobie, v rámci ktorého členské štáty môžu zaviesť osobitné obmedzenia týkajúce sa tejto choroby by sa preto malo predĺžiť o ďalší rok.
            
         
               (4)
            
            
               Rozhodnutie 2010/221/EÚ by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 3a ods. 2 rozhodnutia 2010/221/EÚ sa dátum „30. apríla 2013“ nahrádza dátumom „30. apríla 2014“.
   Článok 2
   Toto rozhodnutie sa uplatňuje od 1. mája 2013.
   Článok 3
   Toto rozhodnutie je určené členským štátom.
   
      V Bruseli 29. apríla 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Ú. v. EÚ L 98, 20.4.2010, s. 7.